open-index/open-wikipedia-markdown huggingface dataset:
Pēternieki

**Pēternieki** var būt:

*Pēternieki - ciems Jēkabpils novada Kūku pagastā
*Pēternieki - ciems Olaines novada Olaines pagastā
*Pēternieki - ciems Jēkabpils novada Salas pagastā
*Jaunpēternieku nosaukums Latvijas PSR laikā
*Pētermuižas nosaukums Latvijas PSR laikā
Martins Lavrovs

**Martins Lavrovs** (dzimis 1994. gada 31. martā) ir latviešu hokejists, malējais uzbrucējs. Pašlaik (2024) pārstāv Latvijas čempionāta vienību Viļņas "Hockey Punks".

## Spēlētāja karjera
No 2008. līdz 2012. gadam Lavrovs spēlēja dažādās Ziemeļamerikas, Zviedrijas un Somijas junioru līgās, taču 2012.—13. gada sezonu aizvadīja Krievijas Jaunatnes hokeja līgas kluba HK Rīga sastāvā. Lielāko daļu 2013.—14. gada sezonas aizvadīja Somijā, bet 2014.—15. gada sezonu uzsāka Latvijas čempionāta komandā HK Zemgale, sezonu gan turpinot Ziemeļamerikā.

2015.—16. gada sezonā pievienojās HK Liepāja sastāvā. 2016.—17. gada sezonas vidū pievienojās Slovākijas Ekstralīgas klubam *[[HC Nove Zamky]]*, taču drīz atgriezās liepājnieku sastāvā, kopā ar komandu izcīnot Latvijas čempiona titulu. 2017. gada vasarā pievienojās HK Kurbads rindām, nākamajā sezonā spēlējot komandas pirmajā uzbrucēju virknējumā kopā ar Jāni Spruktu un Sandi Zolmani.

2024. gada 22. februārī tika publicēta informācija, ka vairāki Latvijas hokejisti, ieskaitot Lavrovu, piedalās Krievijā notiekošajā Nākotnes spēļu festivālā. Pēc šī notikuma Latvijas Hokeja federācija apturēja šajā festivālā piedalījušos hokejistu licences.

## Ārējās saites
*
Rihards Cimermanis (hokejists)

**Rihards Cimermanis** (dzimis 1993. gada 22. martā) ir latviešu hokejists, vārtsargs. Pašlaik (2022) Cimermanis spēlē Latvijas čempionāta komandā HK Zemgale.

## Spēlētāja karjera
Latvijas čempionātā Cimermanis debitēja 2011.—12. gada sezonā HK Juniors Rīga sastāvā. 2012.—13. gada sezonā Cimermanis spēles laiku dalīja gan Latvijas čempionātā, gan Krievijas Jaunatnes līgā spēlējošās HK Rīga sastāvā, taču gadu vēlāk jau bija HK Rīga pamatvārtsargs. 2013.—14. gada sezonā vairākkārt tika izsaukts uz KHL klubu Rīgas "Dinamo", taču nevienā spēlē laukumā tā arī nedevās, pildot vien rezerves vārtsarga funkcijas.

2014.—15. gada sezonā spēlēja Latvijas čempionāta vienības HK Liepāja sastāvā. 2015.—16. gada sezonā spēlēja Latvijas 1. līgas Valmieras komandā, taču tad pievienojās HK Zemgalei. Komandas rindās kļuva par vienu no čempionāta vadošajiem vārtsargiem.

2018.-19. sezonā Optibet hokeja līgas regulārā čempionātā un izslēgšanas spēļu kārtā aizvadīja 26 spēles, kurās no 824 metieniem atvairīja 757 (91,87%) un kopā ar HK Zemgale/LLU ieguva bronzas medaļas. 2020.—21. gada sezonā Cimermanis kopā ar Zemgali vēlreiz sasniedza Latvijas čempionāta finālsēriju, tajā piekāpjoties Rīgas "Olimp". Cimermanis tika atzīts par līgas labāko vārtsargu. Nākamajā sezonā komandai izdevās revanšēties, Cimermanim kopā ar Zemgali izcīnot Latvijas čempiona titulu.

## Ārējās saites
Tanagru dzimta

**Tanagru dzimta** (*Thraupidae*) ir zvirbuļveidīgo kārtas (*Passeriformes*) dzimta, kas apvieno 383 dziedātājputnu sugas, kuras tiek iedalītas 95 ģintīs. Tā ir otra lielākā putnu dzimta, kas apvieno 4% no visām putnu sugām pasaulē un 12% Neotropikas putnu.

## Izplatība
[thumb|left|220px|Garākā dzimtā ir [žagattanagra (*Cissopis leverianus*)]]
Tanagru dzimta izplatīta Ziemeļamerikā un Dienvidamerikā. Lielākā sugu dažādība sastopama Dienvidamerikā, apmēram 60% no visām tanagru sugām, turklāt 30% sastopami Andos. Daudzas sugas izplatītas relatīvi nelielos areālos.

## Izskats
Tie ir mazi vai vidēji lieli putni. Mazākais dzimtā ir baltausu asknābis (*Conirostrum leucogenys*), kura ķermeņa garums ir apmēram 9 cm, svars 7 g. Par to tikai pavisam nedaudz smagāka ir īsknābja medusložņa (*Cyanerpes nitidus*). Garākā dzimtā ir žagattanagra (*Cissopis leverianus*), kuras ķermeņa garums ir 29 cm, svars 76 g. Toties smagākā ir baltgalvas tanagra (*Sericossypha albocristata*), kuras ķermeņa garums ir 24 cm, bet svars 125 g. 

Abi dzimumi parasti ir apmēram vienā lielumā. Lielākajai daļai sugu spārni ir īsi un noapaļoti. Knābja forma atkarībā no sugas var būt dažāda, tā atbilst putna barošanās ieradumiem. Daudzas sugas ir spilgtās, košās krāsās, bet dažas sugas ir melnbaltas. Tēviņi parasti ir košāki un krāsaināki nekā mātītes. Jaunie putni nav tik koši kā pieaugušie. Ir sugas, kuru jaunie putni ir pat atšķirīgā krāsā.

## Uzvedība
Lielākā daļa tanagru dzīvo pa pāriem vai uzturas nelielās grupās, kurās ir apmēram 3—5 īpatņi. Visbiežāk tie ir vecāki ar saviem pēcnācējiem. Tanagras var novērot gan bariņos, kuros ir tikai vienas sugas pārstāvji, gan jauktos bariņos. Tanagras ir visēdājas un to barošanās specifika atšķiras atkarībā no ģints. Kopumā barojas ar  augļiem, sēklām, nektāru, ziediem un arī ar kukaiņiem. Kukaiņus, atkarībā no sugas, uzlasa gan no koku zariem, gan no lapu apakšām, gan no mizu rievu spraugām. Dažas sugas sēž koku zaros un gaida garām lidojošus kukaiņus.

Tanagras ligzdo gan pa atsevišķiem pāriem un nodibina ligzdošanas teritoriju, gan veido kolonijas. Ligzdas galvenokārt ir kausveida un atrodas koku zaros, tās var būt gan seklas, gan dziļas. Dažām sugām ligzda ir gandrīz apaļa kā bumba ar ieeju sānos. Lielākā daļa tanagru ligzdo biezos mežos. Dējumā vidēji 3—5 olas. Ligzdu būvē un olas perē tikai mātīte, bet tēviņš to baro inkubācijas perioda laikā. Par mazuļiem rūpējas abi vecāki. Dažām sugām iepriekšējā gada jaunie putni palīdz izbarot mazuļus.

## Sistemātika

## Atsauces

## Ārējās saites
*Tanagers (Thraupidae)
*IBC: Family Tanagers (Thraupidae) | the Internet Bird Collection
*iNaturalist: Tanagers and Allies Family Thraupidae)
Laura Grusenekene

**Laura Grusenekene** (*Laura Groeseneken*; dzimusi  Lēvenē, Beļģijā) ir Beļģijas dziedātāja un dziesmu autore. Laura piedalījās 2018. gada Eirovīzijas dziesmu konkursā Portugālē ar dziesmu *[[A Matter of Time]]*, pārstāvot Beļģiju. Viņa savā pusfinālā ieguva 12. vietu, kas neļāva kvalificēties finālam.

## Atsauces

## Ārējās saites

*
Pumpi

**Pumpi** ir daļēji izzudis ciems Jēkabpils novada Salas pagastā. Atrodas pagasta dienvidaustrumu daļā 13,2 km no pagasta centra Salas un 157,3 km no Rīgas.

Apdzīvotā vieta atrodas nomaļus no valsts autoceļiem uz austrumiem no Biržiem.

## Atsauces
Putnukalni

**Putnukalni** (arī **Putnu kalni**) ir vasarnīcu ciems Jēkabpils novada Salas pagastā. Atrodas pagasta ziemeļos 2,8 km no pagasta centra Salas un 128,8 km no Rīgas.

Apdzīvotā vieta atrodas nomaļus no valsts autoceļiem, Daugavas kreisajā krastā, vietā, kur Sakas atteka ietek Daugavā.

## Atsauces
Fāze (šahs)

**Fāze** ir termins šaha kompozīcijā, kas apzīmē šaha uzdevuma saturā ietilpstošu variantu sistēmu. Tas ir iluzoriskā spēle, viens vai vairāki maldinājumi un patiesais risinājums.

Palīgmata žanros fāze ir katrs no diagrammas stāvokļa, dvīņa vai iluzoriskās spēles risinājumiem.

## Piemēri

: Pirmā fāze — iluzoriskā spēle:
: 1. ... ♖×e5 2. ♕d7#; 1. ... ♗×e5 2. ♕c4#
: Otrā fāze — maldinājums:  
: 1. ♘d3? (draud 2. ♖×f6#) 1. ... ♖e5 2. ♘f4#; 1. ... ♗e5 2. ♘c5#, bet 1. ... ♖d5!
: Trešā fāze — patiesais risinājums: 
: 1. ♖e1! (draud 2. ♕d7#/2. ♕c4#) 
: 1. ... ♖×e5 2. ♗f5# 
: 1. ... ♗×e5 2. ♕d6#

: Palīgmats ar iluzorisko spēli un trīs risinājumiem:
: 1. ...♗e1 2. ♔f4 ♕g3# Iluzoriskā spēle — 1. fāze;
: 1. ♔d4 ♕g3 2. ♕d5 ♕c3# 1. risinājums — 2. fāze;
: 1. ♕e6 ♗d8 2. ♕d5 ♕f6# 2. risinājums — 3. fāze;
: 1. ♕f3 ♗d8 2. ♔f4 ♕g5# 3. risinājums — 4. fāze;

## Atsauces
Pūteļi

**Pūteļi** ir ciems Jēkabpils novada Salas pagastā. Atrodas pagasta dienvidos 18,3 km no pagasta centra Salas un 162,4 km no Rīgas.

Apdzīvotā vieta atrodas netālu no no valsts autoceļa V804 (Sala–Pūteļi), uz dienvidrietumiem no Biržu karjera.

## Atsauces
Radiņi

**Radiņi** ir ciems Jēkabpils novada Salas pagastā. Atrodas pagasta dienvidaustrumu daļā 14,4 km no pagasta centra Salas un 158,6 km no Rīgas.

Apdzīvotā vieta atrodas nomaļus no valsts autoceļiem, uz austrumiem no Biržiem, Vīpītes krastos.

## Atsauces
Salaspils (ciems)

**Salaspils** ir ciems Jēkabpils novada Salas pagastā. Atrodas pagasta ziemeļrietumos 6,6 km no pagasta centra Salas un 133,9 km no Rīgas.

Apdzīvotā vieta atrodas nomaļus no valsts autoceļiem, Sakas salas rietumos, Daugavas kreisajā krastā, iepretim Daugavsalai. Apdzīvotā vieta veidojusies ap vēsturisko Salas muižu (*Gut Holmshof*).

## Atsauces
Sankaļi

**Sankaļi** var būt:

*Sankaļi - ciems Jēkabpils novada Krustpils pagastā
*Sankaļi - ciems Jēkabpils novada Salas pagastā
Sankaļi (Salas pagasts)

**Sankaļi** ir ciems Jēkabpils novada Salas pagastā. Atrodas pagasta ziemeļos 0,9 km no pagasta  centra Salas un 128,2 km no Rīgas.

Apdzīvotā vieta atrodas Salas ciema dienvidrietumu pievārtē un faktiski ar to saplūdusi. Atrodas pie autoceļu P76 (Aizkraukle–Jēkabpils) un V805 (Sankaļi–Bibāni–Grāvāni) krustojuma, Ziemeļsusējas labajā krastā.

## Atsauces
Siliņu stacija

**Siliņu stacija** ir ciems Jēkabpils novada Salas pagastā. Atrodas pagasta dienvidaustrumos 15,1 km no pagasta centra Salas un 159,2 km no Rīgas.

Apdzīvotā vieta atrodas pie autoceļa P72 (Ilūkste (Virsaiši)–Bebrene–Birži).

## Atsauces
Akmeņupīte (Vīķu ezera pieteka)

**Akmeņupīte** (lejtecē **Skudras upīte**) ir Vīķu ezerā ietekoša upe Jēkabpils novadā.

Izteka pie Brūlāniem. Augštecē tek dienvidu virzienā, pēc tam strauji pagriežas uz ziemeļiem, lejtecē pagriežas uz austrumiem. Ietece Vīķu ezera rietumu krastā, netālu no Ezerciema. Lejtecē upi šķērso valsts autoceļš P76 (Aizkraukle–Jēkabpils).

## Atsauces
Kameņu grāvis

**Kameņu grāvis** ir Vīķu ezera pieteka Jēkabpils novadā, uz austrumiem no Buivāniem. 

Tek dienvidu virzienā. Ietece Vīķu ezera ziemeļu krastā. Šķērso valsts autoceļu V813 (Stūrāni–Puļpāni).

## Atsauces
Melnupīte (Piestiņas pieteka)

**Melnupīte** (arī **Malnupīte**) ir Piestiņas kreisā krasta pieteka Jēkabpils novadā.

Izteka uz dienvidiem no Zaķēniem. Augštecē tek dienvidu virzienā, vidustecē sagriežas uz dienvidaustrumiem un lejtecē tek starp Pliksni ziemeļos un Žēvaldu purvu dienvidos. Ietek Piestiņā mazapdzīvotā, mežainā apvidū.

## Atsauces
Pelīte

**Pelīte** ir Daugavas attekas Sakas kreisā pieteka Jēkabpils novadā. 

Tek ziemeļu-ziemeļrietumu virzienā. Vidustecē veido Jēkabpils pilsētas robežu. Ietek Sakā pie Gravāniem. Pelīti šķērso valsts autoceļi P75 (Jēkabpils–Lietuvas robeža (Nereta)) un P76 (Aizkraukle–Jēkabpils). Tās krastos atrodas Liesma.

## Atsauces
Aioras

**Aioras, aioru ģints** (*Aegithina*) ir vienīgā **aioru dzimtas** (*Aegithinidae*) ģints, kas apvieno 4 mūsdienās dzīvojošas sugas. Izplatītas Dienvidāzijā un Dienvidaustrumāzijā. Nesenā pagātnē tās tika klasificētas irēnu dzimtā (*Irenidae*) kopā ar lapuputniem un irēnām. 

## Izskats
[thumb|left|200px|[Baltastes aiora (*Aegithina nigrolutea*)]]
Aioras ir mazi vai vidēji lieli dziedātājputni. Ķermeņa garums 10—15,5 cm. Tēviņi ir nedaudz lielāki par mātītēm. 

Apspalvojumam koši zaļš vai dzeltens. Spārni melni vai tumši pelēki ar baltām svītrām. Raksturīgs dzimumu dimorfisms, tēviņi košāki nekā mātītes. Kājas tievas, knābji proporcionāli gari. Tēviņu pavasara dziesmas cilvēka ausij patīkamas un muzikālas.

## Uzvedība
Aioras ir nometnieki, mājo akāciju mežos un krūmājos, krūmos gar lauksaimniecības zemēm un dārzos. Uzturas lapotnē un ļoti reti nolaižas uz zemes. Barojas ar dažādiem augļiem, ogas ieskaitot, kukaiņiem un zirnekļiem. Barību meklē kokos. Kopumā aioras ir zemieņu putni, lai arī sastopamas kalnu pakājēs. 

Ligzdai raksturīga kompakta, kausveida forma. Dējumā 2—3 gaišas olas ar rozā raibumiem. Inkubācijas periods ilgst apmēram 14 dienas. Perē un par mazuļiem rūpējas abi vecāki. Naktī perē mātīte, dienā tēviņš.

## Sistemātika
[thumb|200px|[Zaļā aiora (*Aegithina viridissima*)]]
**Aioru dzimta** (*Aegithinidae*)
***Aioru ģints** (*Aegithina*)
**Baltastes aiora (*Aegithina nigrolutea*)
**Lielā aiora (*Aegithina lafresnayei*)
**Parastā aiora (*Aegithina tiphia*)
**Zaļā aiora (*Aegithina viridissima*)

## Atsauces

## Ārējās saites
*IBC: Family Ioras (Aegithinidae) | the Internet Bird Collection
Plānleja

**Plānleja** ir Daugavas kreisā krasta pieteka Jēkabpils novadā. 

Tek ziemeļaustrumu virzienā. Ietek Daugavā pie Plānleju mājām, lejpus Putnukalniem. Plānleju šķērso valsts autoceļš P76 (Aizkraukle–Jēkabpils).

## Atsauces
Bezmatu teorēma

**Bezmatu teorēma** apgalvo, ka pēc iekļūšanas melnajā caurumā matērijas daļiņas saglabā tikai savu masu, spinu un elektrisko lādiņu, taču zaudē formu un ķīmisko sastāvu, pārstājot būt matērija vai antimatērija. Visa pārējā informācija (šai gadījumā "mati" ir metafora, lietota šīs informācijas apzīmēšanai) par matēriju, kas veidojusi melno caurumu vai nokļuvusi tajā, pazūd aiz melnā cauruma notikumu horizonta, līdz ar to kļūstot nepieejama jebkādai novērošanai. 

Amerikāņu fiziķis Džons Vīlers reiz sacījis: "melnajiem caurumiem nav matu", no šī izteikuma radies teorēmas nosaukums. 

Līdz šim *bezmatu teorēmai* nav stingra matemātiska pierādījuma, un matemātiķi to sauc par *bezmatu [[Hipotēze|hipotēzi]]*. Šo hipotēzi no 1970. līdz 1974. gadam daļēji pamatoja angļu fiziķis Stīvens Hokings un viņa kolēģi Brendons Kārters un Deivids Robinsons.

## Atsauces

## Ārējās saites
* , Stephen Hawking’s purported solution to the black hole unitarity paradox, first reported in July 2004.
Sultāne Hafsa

Sultāne **Aiše Hafsa** (mirusi 1534. gadā) bija Sultāna Selima Bargā sieva un pirmā Osmaņu Impērijas Sultāne māte (*Valide Sultan*) — kā māte Suleimanam Lieliskajam. Laikā starp dēla kāpšanu tronī un savu nāvi, Hafsa bija viena no visietekmīgākajām personām Osmaņu Impērijā.

## Oriģini
Tradicionālais ir uzskats, ka Sultāne Hafsa bija Krimas tatāru hana Meñli I Giraja (1445–1515) meita, balstoties uz septiņpadsmitā gadsimta rietumu autoru stāstiem, bet tas tika apstrīdēts par labu kristiešu verdzenes izcelsmei, kuras pamatā ir Osmaņu dokumentālie pierādījumi. Vairāki vēsturnieki tomēr ievēro tradicionālo uzskatu. Rešats Kasaba Selima I un Hafsas laulību min kā "pēdējo laulību starp Osmaņu sultānu un kaimiņos esošās musulmaņu karaliskās ģimenes locekli". Esins Atīls tomēr norāda, ka, lai gan daži vēsturnieki apgalvo, ka viņa bija Giraja meita, citi minēja, ka Krimas princese vārdā "Aiše" bija vēl viena no Selima I sievām un ka "Hafsa" varētu verdzene. Iļja Zajcevs apgalvo, ka "Aiše (Meñli -Giraja I meita)" vispirms apprecējās ar Kefes gubernatoru Princi Mehmedu un vēlāk viņa apprecējās ar viņa brāli Selimu I; līdz ar to viņas laulība ar Osmaņu dinastiju bija viens no diviem atzīmētajiem laulības gadījumiem starp girajiem un osmaņiem (otrs bija Selima I meitas laulība ar Sādetu Giraju). 

## Dzīve
Dzīvojusi Manisas pilsētā Turcijas rietumos kopā ar savu dēlu Suleimanu, kurš laika posmā no 1513. līdz 1520. gadam pārvaldīja apkārtējo reģionu (pilsēta darbojās kā viena no tradicionālajām osmaņu kroņprincu rezidencēm). Tur viņa uzsāka *Mesir Festival* — vietējo tradīciju, kas turpinās vēl mūsdienās. Hafsa lika uzbūvēt pilsētā kompleksu, kurā ietilpa mošeja,kas tagad pazīstama kā Sultāna mošeja, skola, koledža un nabadzīgo patversme.

1520. gadā, kad Suleimans kāpa tronī, Hafsa kļuva par pirmo Osmaņu impērijas sievieti, kurai bija tituls "sultāne", aizstājot titulu "hatuna". Tas atspoguļoja Osmaņu suverēnās varas koncepciju kā "ģimenes prerogatīvu". Līdz ar to tituls Māte Hatuna (valdošā Osmaņu sultāna mātes tituls pirms 16. gadsimta) pārvērtās par Sultāni Māti, padarot Hafsu par pirmo Sultāni māti Osmaņu impērijas vēsturē. Šis periods atzīmēja Sultānes mātes statusa un varas palielināšanos.

Sava dēla valdīšanas laikā, viņa bija visietekmīgākā sieviete Osmāņu Impērijā. 

## Nāve
thumb|Sultānes Hafsas mouzolejs
Hafsa nomira 1534. gada 19. martā. Viņa ir apglabāta mouzolejā, kas atrodas blakus Selima Bargā mošejai. Mauzolejs lielā mērā tika iznīcināts 1884. gada zemestrīcē, 1900. gados (desmitgadē) sāktie rekonstrukcijas darbi tika pārtraukti, un viņas kaps šodien ir daudz vienkāršāks nekā sākotnēji uzceltais.
Aija Baumane

**Aija Baumane** var būt:
* Aija Baumane — baletdejotāja un heoreogrāfe (1932—2011);
* Aija Baumane — tekstilmāksliniece (1943—2019).
Sultāne Fatma

Sultāne **Fatma** (1500-1573) bija Osmaņu princese, Selima I un sultānes Hafsas meita, kā arī Suleimana Lieliskā māsa.

## Biogrāfija
Fatma dzimusi1500. gadā, Trabzonā. Pirmoreiz, viņa apprecējās ar Mustafu Pašā, Antālijas pārvaldnieku, bet viņi izšķīrās, kad atklājāps, ka viņš ir homoseksuāls un nav ieinteresēts savā sievā.

Otrreiz viņa apprecējās ar Kara Ahmedu Pašā, kurš bija Osmaņu Impērijas lielvezīrs no 1553. līdz 1555. gadam. Pārim bija divas meitas. Pēc vīra nāvessoda Fatma pārcēlās uz dzīvi Bursā, bet pēc brāļa Suleimana nāves atgriezās galvaspilsētā. Daži avoti raksta, ka tur viņu ar varu izdeva par sievu Ibrahimam Pašā, domājams, kā par sodu intrigu dēļ.

Fatma apbedīta Kara Ahmeda Pašā kapenēs.
Scrabble

thumb|upright=1.2|Ārpus ASV un Kanādas izmantotais spēles logo
***Scrabble*** ir vārdu spēle, kuru var spēlēt 2—4 cilvēki. Spēlētāji uz spēles galda liek kopā vārdus, izmantojot burtu plāksnītes (uz katras norādīts punktu skaits). Spēles beigās uzvar tas spēlētājs, kas sakrājis lielāko punktu skaitu. Vārdiem, tāpat kā krustvārdu mīklā, jābūt lasāmiem rindās no kreisās uz labo pusi, kā arī kolonnās no augšas uz leju.

Spēli izgudroja amerikāņu arhitekts Alfrēds Batss 1938. gadā. Tā tiek pārdota 121 valstī, pieejama 29 valodās. Pasaulē ir ap 4000 *Scrabble* klubu.

## Atsauces

## Ārējās saites

*
Sultāne Šaha

**Sultāne Šaha** (1507-1572) bija Osmāņu princese, Selima Bargā un Aišes Hatunas meita, kā arī Suleimana Lieliskā māsa.

## Biogrāfija
Šaha piedzima un uzauga Manisā. 1523. gadā viņa apprecējās ar Lutfi Pašā. Kad 1539.gadā vīrs kļuva par lielvezīru, Sultānei bija liela vara. Pārim bija meita- Sultāne Esmahana.

1541. gadā pāris izšķīrās. To ierosināja Sultāne Šaha, jo iebilda pret vīra bargo sodu vienai sievietei par laulības pārkāpšanu, tas noveda līdz strīdam, kurš kļuva nekontrolējams. Lutfī Pašā piekāva Sultāni, par ko Šaha pavēlēja kalpiem izdarīt to pašu vīram. Drīz pēc tam viņa pasūdzējās savam brālim Suleimanam un ierosināja šķiršanos. Rezultātā Lutfī Pašā tika atstādināts no lielvezīra amata.

Sultāne pavēlēja uzbūvēt Sultānes Šahas Mošeju 1556.gadā.

Apbedīta Selima Bargā Mošejā.
Astrīda Gulbe

**Astrīda Gulbe** (dzimusi  Rīgā, mirusi ) bija latviešu aktrise.

1950. gadā beigusi Rīgas 3. vidusskolu un iestājusies Vissavienības Valsts Kinematogrāfijas institūta Aktieru fakultātē, kuru absolvējusi 1955. gadā.

1955. gadā strādājusi Latvijas Filharmonijā, kur bijusi ansambļa "Sakta" programmas vadītāja. Laika posmā no 1957. līdz 1961. gadam bijusi aktrise Liepājas teātrī. 1961. gadā nokļuvusi Valsts Jaunatnes teātrī, kur kopumā nostrādājusi 30 gadus.

Filmējusies tādās filmās kā "Kā gulbji balti padebeši iet", "Nāves ēnā", "Kapteiņa Enriko pulkstenis" un "Pēc vētras".

## Atsauces
Neta Barzila

**Neta Barzila** (; dzimusi  Hodhašaronā, Izraēlā), plašāk pazīstama kā vienkārši **Neta** (*Netta*), ir ebreju dziedātāja un dīdžejs. Neta piedalījās 2018. gada Eirovīzijas dziesmu konkursā Portugālē, pārstāvot Izraēlu pēc uzvaras nacionālajā atlasē *[[HaKokhav HaBa]]*.  Netas dziesma konkursam *[[Toy]]* tika izlaista . Viņa konkursā uzvarēja, kas bija ceturtā Izraēlas uzvara Eirovīzijā.

## Personīgā dzīve
Neta piedzima  Hodhašaronā, Izraēlā. Agrīnā vecumā Neta kopā ar savu ģimeni pārcēlās uz dzīvi Nigērijā, kur viņa nodzīvoja četrus gadus, un vēlāk atgriezās Izraēlā. Vēlāk viņa pildīja obligāto militāro dienestu Izraēlas Aizsardzības spēkos, kur viņa brīvprātīgi pieteicās strādāt Nahala programmā, vēlāk viņa darbojās arī Izraēlas jūras kara flotes mūzikas grupā.

## Atsauces
Sultāne Bejhana

**Sultāne Beihana** (mirusi 1559.gadā) bija Osmaņu princese, Selima I un Sultānes Hafsas (*iespējams*) vai Aišes Hatunas meita, kā arī Suleimana Lieliskā māsa.

## Biogrāfija
Beihana dzimusi Trabzonā. 

### Pirmā laulība
1513.gadā viņa apprecējās ar Fērhatu Pašā, kurš vēlāk kļuva par Osmaņu impērijas trešo vezīru Pirī Pašā laikā. "Mežonība bija daļa no viņa dabas," Lambs rakstīja par viņu. Bet nav informācijas, ka tas būtu izpaudies ģimenē. Jebkurā gadījumā Sultāne Beihana viņu aizstāvēja un, kad Suleimans viņu pirmo reizi sodīja, ar Suleimana mātes Sultānes Aišes Hafsas aizlūgumu Fērhats pēc pirmajiem nodarījumiem tika apžēlots, bet viņš turpināja provocēt sūdzības, tāpēc sultāns pavēlēja viņu sodīt ar nāvi. Sultāne Beihana nevarēja piedot brālim par vīra nāvessodu. Viņa pārtrauca attiecības ar savu brāli Sultānu. Satiekot viņu, viņa uzdrošinājās pateikt: "Es ceru, ka drīz es atkal sērošu, bet jau par savu brāli." Pēc Ferhata Pašā nāvessoda izpildes 1525. gada rudenī Beihana vispirms atteicās no jauna apprecēties un atstāja Stambulu labprātīgā trimdā. Beihanas uzticība vīram pārsniedza uzticību ģimenei, kas tajos laikos bija reti. 

## Nāve
Sultāne Beihana nomira savā pilī pirms 1559. gada. Beihana ir apbedīta Selima Bargā Mošejā.
Ilga Zvanova

**Ilga Zvanova** (dzimusi , mirusi ) bija latviešu aktrise.

Ir mācījusies Ernesta Feldmaņa teātra kursos. Strādājusi Rīgas Krievu Drāmas teātrī un Liepājas teātrī. 1953.
gadā kļuvusi par Latvijas PSR Valsts Filharmonijas aktrisi. 1950. gadā nosaukta par Latvijas PSR Nopelniem bagāto skatuves mākslinieci.

## Atsauces
Sultāne Hatidže

**Sultāne Hatidža** bija Osmaņu princese, Selima I un sultānes Hafsas meita, kā arī Suleimana Lieliskā māsa.

## Biogrāfija
Hatidžas dzimšanas datums ir nezināms, bet visticamāk viņa ir dzimusi pirms 1494. gada. Hatidža 1509. gadā apprecējās ar Iskenderu Pašā, kurš bija Osmaņu impērijas provices pārvaldnieks un vēlāk admirālis, bet 1515. gadā viņu sodīja ar nāvi, un Hatidža atgriezās dzīvot pie mātes. Kad 1520. gadā pēc tēva nāves Suleimans kļuva par sultānu, viņa kopā ar Sultāni Māti Aiši Hafsu pārcēlās uz Stambulu.

## Laulība ar Pargalī Ibrahimu
Pastāv versija, ka 1524. gadā Hatidža apprecējās ar lielvezīru Ibrahimu Pašā. Kāzu svi

nības bija ļoti  greznas, ilga 15 dienas un kasei izmaksāja daudz naudas. Tas izraisīja janičāru neapmierinātību un vēlāk mudināja viņus sacelties. Sultāns Suleimans jaunlaulātajiem dāvāja milzīgu pili Stambulas hipodromā. 1536. gadā Ibrahims Pašā tika sodīts ar nāvi pēc sultāna Suleimana pavēles.

Vēsturnieki patiešām piemin Ibrahima Pašā kāzas un greznus svētkus, taču neviens no mūsdienu avotiem nesniedz versiju, ka līgava bijusi no sultāna ģimenes. Lai gan daži avoti min, ka Suleimana māsa varēja būt Ibrahima Pašā sieva, viņas vārds netiek nosaukts.

Hatidžas vārdu saistībā ar laulībām ar Ibrahimu Pašā 20. gadsimtā pirmo reizi pieminēja vēsturnieks Ismails Hakkī Uzunčaršila, taču pats autors ātri noliedza Ibrahima un Hatidžas laulības versiju.

Trīs bērni, kuri it kā bija Hatidžas un Ibrahima, faktiski bija Ibrahima dēls un divas Hatidžas meitas.

## Bērni
Droši var runāt tikai runāt par divu Hatidžas meitu klātbūtni: Sultāne Hanima(mirusi 1582) un Sultāne Fulane. Sultāne Hanima apbedīta Sultānes Hirremas mauzolejā.

## Nāve
Sultāne Hatidža nomira pēc 1543. gada. Nāves cēlonis nav zināms. Viņa tika apglabāta blakus mātei Selim Bargā mošejā.
Jaunavības plēve

**Jaunavības plēve** jeb **himēns** ir gļotādas kroka ar atveri, kas sedz ieeju makstī. To var zaudēt, pirmo reizi stājoties dzimumattiecībās, tomēr ir reizes, kad jaunavības plēve tiek izstaipīta, piemēram, veicot dažādus vingrinājumus, jājot ar zirgu u.tml. Dažas sievietes ir dzimušas bez jaunavības plēves.
Klaudija Paškvāla

**Klaudija Rafaēla Teišeira Paškvāla** (; plašāk pazīstama kā **Klaudija Paškvāla**, dzimusi  Gondomarā, Portugālē) ir portugāļu dziedātāja. Klaudija piedalījās 2018. gada Eirovīzijas dziesmu konkursā Portugālē, pārstāvot Portugāli pēc uzvaras nacionālajā atlasē *Festival da Canção* ar dziesmu *O Jardim*.

## Atsauces
Roberts Laitfūts

**Roberts M. Laitfūts jaunākais** (*Robert M. Lightfoot Jr.*, dzimis 1963. gadā) ir ASV inženieris. No 2017. gada viņš ir NASA administratora vietas izpildītājs.

Laitfūts ir ieguvis bakalaura grādu mehānikas inženierijā Alabamas universitātē.
1989. gadā Roberts Laitfūts pievienojās *NASA*, sākot strādāt Māršala kosmisko lidojumu centrā par inženieri un programmu pārvaldnieku. 1998. gadā viņš tika izvirzīts par Māršala dzinēju izmēģinājumu nodaļas priekšnieka vietnieku. 1999. gadā Laitfūts kļuva par Džona Stenisa kosmosa centra dzinēju izmēģinājumu operāciju priekšnieku. 2001. gadā viņš iecelts par Stenisa centra Dzinēju izmēģinājumu direktorāta direktora vietnieku, bet 2002. gada martā kļuva par direktoru.

2003. gadā Laitfūts tika pārcelts uz *NASA* Kosmisko operāciju biroja *[[Space Shuttle]]* programmas asociētā administratora asistentu. 2005. gadā viņš atgriezās Māršala centrā kā *Space Shuttle* dzinēju biroja pārvaldnieks. 2007. gadā Laitfūts kļuva par Māršala centra direktora vietnieku. Pēc tam, kad Māršala centra direktors Deivida Kinga atstāja amatu, 2009. gada 26. martā Roberts Laitfūts kļuva par direktora vietas izpildītāju. Oficiāli par direktoru viņš tika apstiprināts 2009. gada 24. augustā.

2012. gada 5. martā Laitfūts kļuva par *NASA* asociētā administratora vietas izpildītāju. Par pastāvīgu asociēto administratoru viņš tika apstiprināts 2012. gada 25. septembrī.

Pēc tam, kad par ASV prezidentu tika ievēlēts Donalds Tramps, no amata atkāpās *NASA* administrators Čārlzs Boldens. 2017. gada 20. janvārī par *NASA* administratora vietas izpildītāju tika iecelts Roberts Laitfūts.

2018. gada 12. martā Laitfūts paziņoja, ka atstās *NASA* 30. aprīlī.

## Atsauces

## Ārējās saites

* Robert M. Lightfoot Jr., Acting Administrator NASA
* Robert M. Lightfoot, Jr. Marshall Space Flight Center

|-
! colspan="3" style="background:#a8bb22;" | Amati
Pūķupīte

**Pūķupīte** (arī **Pouķu upeite**, **Puķupīte**, **Vikule**, **Vīķupe**) ir Daugavas kreisā krasta pieteka Jēkabpils novadā. 

Novada uz Daugavu Vīķu ezera ūdeņus. Iztek no Vīķu ezera ziemeļaustrumiem. Tek ziemeļaustrumu virzienā. Ietek Daugavā lejpus Melderēm. Pūķupītes krastos atrodas Bajāri.

## Atsauces
Rudzaite

**Rudzaite** (arī **Rudzaites upeite**, **Rudzaitiņa**, **Rugaite**) ir Daugavas attekas Sakas kreisā krasta pieteka Jēkabpils novadā. 

Izteka no Bērzu purva. Tek ziemeļaustrumu virzienā. Ietek Sakā pie Indrāniem. Rudzaiti divreiz šķērso valsts autoceļš V803 (Sala–Zilkalne) un vienreiz - P76 (Aizkraukle–Jēkabpils). Upes krastos atrodas Roži, Sala, Indrāni.

## Atsauces
Saukupīte

**Saukupīte** (arī **Mazā Piksterīte**) ir Piksteres labā krasta pieteka Jēkabpils novadā. 

Izteka uz rietumiem no Sēlijas. Tek rietumu-dienvidrietumu virzienā. Ietek Piksterē pie Klētnieku mājām. Saukupīti šķērso valsts autoceļš V815 (Sēlija–Sēlpils–Ošāni).

## Atsauces
Vīķupīte

**Vīķupīte** ir Vīķu ezera pieteka Jēkabpils novadā. 

Tek ziemeļu virzienā. Ietece Vīķu ezera dienvidu krastā pie Ezerciema. Vīķupīti šķērso valsts autoceļš P76 (Aizkraukle–Jēkabpils).

## Atsauces
Vīpīte

**Vīpīte** ir Ziemeļsusējas kreisā krasta pieteka Jēkabpils novadā. 

Iztek no Spuldzenieku purva ziemeļaustrumiem. Tek ziemeļrietumu virzienā. Ietek Ziemeļsusējā pie Upamaļu mājām. Vīpītes krastos atrodas Radiņi.

## Atsauces
Dzelzceļa līnija Ogre—Laubere

thumb|upright=1.3|Latvijas dzelzceļu shēma 1938. gadā
**Dzelzceļa līnija Ogre—Laubere** bija šaursliežu (600 mm)  mežu dzelzceļa līnija. To uzbūvēja 1932. gadā ērtākai baļķu izvešanai no lielajiem mežu masīviem Ogres apkārtnē. Līnijas garums bija 37,2 km. Līnija sākās Ogres stacijā, sliežu ceļa garums līdz Kalniņu mājām bija 31,0 km, Ventas atzarojuma garums bija 9,3 km, bet Struņķu atzarojuma — 1,3 km. Līnijā bija 71 koka tilts. Līnijas kopējais sliežu ceļu garums kopā ar apbraucamajiem un staciju ceļiem bija 41,6 km, un tā bija garākā 600 mm (lauku platuma) mežu dzelzceļu līnija Latvijā. Tāpat kā līnija Inčukalns—Allaži, šī līnija nebija saistīta ar citiem 600 mm platuma dzelzceļiem; tā pieslēdzās platsliežu dzelzceļam Ogres stacijā.

20. gadsimta 30. gadu sākumā Eiropu pārņēma saimnieciskā krīze, kas veicināja bezdarba pieaugumu lielpilsētās. Latvijas Tautas labklājības ministrijas vadībā tika nolemts izbūvēt vairākus meža dzelzceļus ar 600 mm platumu, kuru būvniecībā tika piesaistīti pilsētu bezdarbnieki. Tādā veidā laika posmā no 1932. līdz 1934. gadam tika uzbūvēti arī meža dzelzceļi Ogre—Laubere un Inčukalns—Allaži, kas kalpoja vienīgi meža materiālu izvešanai.

Otrā pasaules kara laikā abas dzelzceļa līnijas Ogre—Laubere un Inčukalns—Allaži gar Annasmuižu (Juglu) tika savienotas Augšciema stacijā (kartē fiksēta situācija 1938. gadā, kad šāda savienojuma nebija). Tā rezultātā tika izveidota jauna kokmateriālu pārkraušanas vieta platsliežu dzelzceļa vagonos, kuru ierīkoja maznoslogotās Rīgas—Ērgļu dzelzceļa līnijas Augšciema stacijā. Pēc nostāstiem, pa šo šaursliežu dzelzceļu tikuši arī pārvadāti karavīri. Mūsdienās vēl tagad Mazās Juglas upē saglabājušies daži dzelzceļa koka tilta pāļi. Kara beigās visa 600 mm dzelzceļu sistēma no Ogres līdz Inčukalnam tika iznīcināta.

Pēc kara, attīstoties saimniecībai, tika jūtami paplašināti, uzlaboti autoceļi Rīga—Ērgļi un jo sevišķi autoceļš Jugla—Turkalne—Ogre, kurš trīsdesmitajos gados bija piemērots tikai braukšanai ar zirgu pajūgiem.

## Atsauces
Čičeva

**Čičeva** jeb **čiņandža** (*Chilankhulo cha Chichewa*) ir bantu valoda. Šajā valodā lietvārdiem pievieno priedēkli či- (*chi-*), tāpēc tā tiek saukta arī par **čevu valodu** vai **ņandžu valodu**. Čičevai Malāvijā un Zimbabvē ir valsts valodas statuss, savukārt Zambijā un Mozambikā tai ir mazākumtautības valodas statuss. Čičevu prot ap 9,3 miljoniem cilvēku. Viena no čičevai vistuvākajām valodām ir tumbuku valoda.
Jāņukrogs

**Jāņukrogs** ir ciems Bauskas novada Rundāles pagastā. Atrodas pagasta ziemeļrietumos 3,5 km no pagasta centra Pilsrundāles, 17,2 km no novada centra Bauskas un 83,4 km no Rīgas.

Apdzīvotā vieta atrodas pie autoceļa P103 (Dobele—Bauska), Kapupes krastā.

## Atsauces
Mazbērstele

**Mazbērstele** ir ciems Bauskas novada Rundāles pagastā. Atrodas pagasta dienvidos 11,1 km no pagasta centra Pilsrundāles, 15,7 km no novada centra Bauskas un 83,0 km no Rīgas.

Apdzīvotā vieta atrodas pie autoceļa V1030 (Saulaine–Virsīte–Svitene–Senči), Bērsteles upes krastos. Veidojusies ap Mazbērsteles (*Klein-Bersteln*) pusmuižu.

## Atsauces
Princis Mehmeds (Suleimana I dēls)

**Princis Mehmeds**(1521—1543) bija Osmaņu Impērijas princis, Suleimana Lieliskā un sultānes Hirremas dēls. Viņš kļuva par Manisas pārvaldnieku pēc tam, kad viņa brālis princis Mustafa tika aizsūtīts uz Amasju.

## Biogrāfija
Princis Mehmeds dzimis 1522. gada 31. oktobrī Vecajā pilī, Suleimana karagājiena laikā uz Rodu. Viņa dzimšana tika svinēta nometnē ar upuriem un dāvanu izdalīšanu. Mehmeda dzimšana iezīmēja Hirremas statusa un varas palielināšanos harēmā. Vēsturnieki saka, ka viņam kopš bērnības bijušas tuvas attiecības ar savu brāli Mustafu un ka Mehmeds uzskatīja brāli par savu elku.

1530. gada 27. jūnijā notika Mehmeda un viņa brāļu — prinča Mustafas un prinča Selima — apgraizīšanas ceremonija. 1534. gada februārī Mustafa tika iecelts par Manisas gubernatoru. Savukārt Mehmeds palika galvaspilsētā un 1537. gadā pievienojās savam tēvam kampaņā uz Korfu. 1541. gadā viņš un viņa jaunākie brāļi — Selims un Bajezids — pavadīja tēvu viņa kampaņā uz Budu.

Suleimans deva priekšroku Hirremas dēlam un iecēla Mehmedu, savu otro un vismīļāko dēlu, par savu mantinieku pretrunā ar tradīciju. Drīz pēc atgriešanās no Korfas 1542. gada oktobrī Suleimans Hirremas ietekmē iecēla viņu par Manisas gubernatoru. Viņš arī iecēla Selimu par Karamanas gubernatoru. Princis Mustafa tika nosūtīts uz Amasju 1541. gada 16. jūnijā. Mehmeds oficiāli sāka gubernatora pienākumus drīz pēc ierašanās Manisā 1542. gada 12. novembrī.

Tomēr viņa māte viņu nepavadīja uz provinces amatu. Manisas reģistrā norādīts, ka viņa tomēr 1543. gadā apciemoja Mehmedu. Tajā pašā gadā viņa apciemoja arī savu jaunāko dēlu princi Selimu, kurš tika iecelts par Karamanas gubernatoru. Viņa vienīgais bērns — Sultāne Humašaha — dzimusi Manisā. Humašaha apprecējās trīs reizes, un viņai bija daudz pēcnācēju. Viņa nomira brālēna Murada III laikā un tika apglabāta blakus tēvam Troņmantnieka mošejas mauzolejā.

Evlija Čelebi Mehmedu raksturo kā "princi ar izsmalcinātākām īpašībām nekā pat Mustafa. Viņam bija caurdurošs intelekts un smalks spriedums. Suleimans bija iecerējis, ka viņš būs viņa pēctecis, bet cilvēks ierosina un Dievs rīkojas".

## Nāve
thumb|234x234px|Mehmeda kaps Troņmantnieka mošejā
Trešdienā, 1543. gada 31. oktobrī, Manisā princis Mehmeds saslima. Viņš nomira neilgi pēc tam trešdienas, 7. novembra, naktī, iespējams, no bakām. Pastāv arī versija, ka viņu nonāvēja prinča Mustafas māte Mahidevrana, lai iznīcinātu sava dēla konkurentu. Nākamajā dienā pēc Mehmeda nāves Lala Pašā un Defterdars Ibrahims Čelebi aizveda viņa ķermeni uz Stambulu. Pēc viņa nāves jaunākais brālis Selims viņu aizstāja kā Manisas gubernatoru.

Pēc Mehmeda nāves Suleimans lika slavenajam impērijas arhitektam Mimaram Sinanam Stambulā uzbūvēt Troņmantnieka mošeju, lai pieminētu Mehmedu. Mošeja atradās Stambulā, kas bija neparasti, jo tikai sultāni tika apglabāti galvaspilsētā, bet prinči — Bursā.

Suleimans savam dēlam Mehmedam arī veltīja poēmu un noslēdza dzejoli ar rindu "Visizcilākais no prinčiem, mans sultāns Mehmeds". Tas, ka viņš nosauca dēlu par sultānu, liecina par to, cik ļoti viņš Mehmedu mīlēja.
Vienīgā fotogrāfija

**"Vienīgā fotogrāfija"** ir 2008. gadā izdota Latvijas filma. Filmas režisore ir Brigita Eglīte.

## Sižets
Daudziem ir ļoti labi zināma Viļa Rīdzenieka uzņemtā fotogrāfija, kurā iemūžināta Latvijas valsts proklamēšana 1918. gada 18. novembrī. Tomēr tajā pašā laikā par šo brīdi paliek daudz neatbildētu jautājumu - kāpēc valsts proklamēšana iemūžināta tikai vienā fotogrāfijā? Kas notika šī pasākuma laikā? 

Filma mēģina izprast V. Rīdzenieka uzņemtās fotogrāfijas vēsturi, parādot diennakti, kuras laikā sarežģītos apstākļos tika nodibināta Latvijas valsts.

## Lomās
* Jānis Paukštello — Rīgas ormanis
* Juris Žagars — Kārlis Ulmanis
* Andris Keišs  — Vilis Rīdzinieks
* Juris Kalniņš — Gustavs Zemgals
* Ģirts Ķesteris — Voldemārs Zāmuels
* Rihards Lepers
* Varis Piņķis
* Artis Robežnieks
* Zigurds Neimanis
* Sandra Kļaviņa

## Atsauces
Mazmežotne

**Mazmežotne** ir ciems Bauskas novada Rundāles pagastā. Atrodas pagasta ziemeļu daļā 4,6 km no pagasta centra Pilsrundāles, 11,7 km no Bauskas un 78,8 km no Rīgas.

Apdzīvotā vieta atrodas netālu no autoceļu P103 (Dobele–Bauska) un V1038 (Mežotne–Viesturi–Jaunsvirlauka) krustojuma, Lielupes kreisajā krastā, gandrīz iepretim Mežotnei.

## Atsauces
Priedītes

**Priedītes** ir ciems Bauskas novada Rundāles pagastā. Atrodas pagasta ziemeļaustrumu daļā 7,4 km no pagasta centra Pilsrundāles, 8,3 km no novada centra Bauskas un 76,1 km no Rīgas.

Apdzīvotā vieta atrodas pie autoceļa V1034 (Bauska–Priedītes), Lielupes kreisajā krastā.

## Atsauces
Fukusima

**Fukusima** (, *Fukushima-shi*,  — ‘Laimīgā sala’) ir pilsēta Japānā, Fukusimas prefektūrā. 2017. gadā pilsētā dzīvoja 291 tūkstotis iedzīvotāju. Pasaules ievērību pilsēta ieguva 2011. gada 11. martā, kad 60 km uz dienvidaustrumiem no pilsētas notika avārija Fukusimas atomelektrostacijā.

## Atsauces

## Ārējās saites
Jūness Belhanda

**Jūness Belhanda** (; dzimis ) ir Marokas futbolists, pussargs, Marokas futbola izlases dalībnieks. Kopš 2026. gada Belhanda spēlē Kataras Zvaigžņu līgas kluba *[[Al-Sailiya SC|Al-Sailiya]]* rindās. 

## Ārējās saites
Faisals Fadžrs

**Faisals Fadžrs** (; dzimis ) ir Marokas futbolists, pussargs, Marokas futbola izlases dalībnieks. Kopš 2025. gada spēlē Saūda Arābijas kluba *[[Al-Jubail Club|Al-Jubail]]* sastāvā.

## Ārējās saites
Mbārks Būsūfa

**Mubāraks Būsūfa** (; dzimis ) ir bijušais Marokas futbolists, pussargs, Marokas futbola izlases dalībnieks.

## Sasniegumi
**RSC Anderlecht**

* Beļģijas Pirmā divīzija: 2006–07, 2009–10
* Beļģijas kauss: 2007–08
* Beļģijas Superkauss: 2007, 2010

**Lokomotiv Moscow**

* Krievijas kauss: 2014–15

**Al Jazira**

* AAE Pro līga: 2016–17

**Individuālie sasniegumi**

* *[[KAA Gent]]* sezonas labākais spēlētājs: 2005–06
* Labākais jaunais futbolists Beļģijā: 2005–06
* Labākais futbolists Beļģijā: 2005–06, 2008–09, 2009–10

## Ārējās saites
Nordins Amrabats

**Nordins Amrabats** (dzimis ) ir Marokas futbolists, pussargs, Marokas futbola izlases dalībnieks. Kopš 2025. gada spēlē Anglijas čempionāta kluba *[[Hull City AFC|Hull City]]* sastāvā.

## Sasniegumi
**Galatasaray**

* Turcijas Superlīga: 2013
* Turcijas kauss: 2014
* Turcijas Superkauss: 2012, 2013

**Al Nassr**

* Saūda Arābijas Profesionālā līga: 2018—19
* Saūda Arābijas Superkauss: 2019, 2020
**AEK Athens**

* Grieķijas Superlīga: 2022—23
* Grieķijas kauss: 2022—23

## Ārējās saites
Akas iela (Rīga)

**Akas iela** ir iela Rīgā, Centra rajona Centra apkaimē. Akas iela sākas krustojumā ar Lāčplēša ielu un, šķērsojusi Ģertrūdes ielu un pagriezusies gandrīz taisnā leņķī, beidzas krustojumā ar Tērbatas ielu. Ielas garums ir 300 m, tā sastāv no vienas braukšanas joslas ar asfalta segumu. Ielā visā garumā ir vienvirziena kustībā virzienā uz Tērbatas ielu.

Akas ielā ir pārsvarā daudzstāvu īres nami, kā arī vairākas sabiedriskas celtnes: Latvijas Apvienotā metodistu baznīca (Akas ielā 13), Rīgas 40. vidusskola (Akas ielā 10; centrālā adrese Tērbatas ielā 15/17) un Rīgas 200. pirmsskolas izglītības iestāde (Akas ielā 1).

Rīgas ielu sarakstos Akas iela ir atrodama jau 1763. gadā ar tādu pašu nosaukumu kā mūsdienās (, ), vēsturiski šai vietā atradusies dzeramā ūdens aka.

## Ielu savienojumi
Akas iela ir savienota ar šādām ielām:
* Lāčplēša iela (T veida krustojums)
* Ģertrūdes iela
* Tērbatas iela (T veida krustojums)

## Skatīt arī
* Centra rajons
* Centrs

## Atsauces
Punslavas

**Punslavas** ir ciems Bauskas novada Rundāles pagastā. Atrodas pagasta ziemeļos 8,1 km no pagasta centra Pilsrundāles, 15,6 km no novada centra Bauskas un 82,3 km no Rīgas.

Apdzīvotā vieta atrodas pie autoceļa V1038 (Mežotne–Viesturi–Jaunsvirlauka), Lielupes kreisajā krastā, lejpus Mežotnes.

## Atsauces
Švirkale

**Švirkale** ir ciems Bauskas novada Rundāles pagastā. Atrodas pagasta rietumos 11,3 km no pagasta centra Pilsrundāles, 10,1 km no novada centra Bauskas un 77,6 km no Rīgas.

Apdzīvotā vieta atrodas pie autoceļa V1030 (Saulaine–Virsīte–Svitene–Senči), Svirkales upes krastos. Apdzīvotā vieta veidojusies ap Mazsvirkales (*Klein-Swirkaln*) pusmuižu.

## Atsauces
Madame Monsieur

***Madame Monsieur*** ir franču elektroniskās mūzikas un popmūzikas duets, kas savu darbību aizsāka 2013. gadā. Grupa pārstāvēja Franciju 2018. gada Eirovīzijas dziesmu konkursā pēc uzvaras nacionālajā atlasē *[[Destination Eurovision]]* ar dziesmu *[[Mercy]]*. Grupa finālā ieguva 13. vietu.

## Dalībnieki
Grupas sastāvā ir:
* Emīlija Sata - soliste
* Žons Karls Lukas - ģitāra, producents

## Atsauces
Marks Solers

**Marks Solers Himeness** (; dzimis  Vilanova i la Heltru) ir Spānijas šosejas riteņbraucējs, kurš šobrīd pārstāv **'.

== Karjera ==
2015. gadā uzvarējis ''[[Tour de l'Avenir]]'' kopvērtējumā.

2017. gadā Solers ''[[2017 Volta a Catalunya|Volta a Catalunya]]'' sacensību kopvērtējumā finišēja trešais aiz komandas biedra [[Alehandro Valverde]]s un [[Alverto Kontadors|Alverto Kontadora]], uzvarot jauno braucēju klasifikācijā. Togad vēlāk viņš tika iekļauts [[2017. gada Vuelta a España]] starta sarakstā.

2018. gada martā viņš uzvarēja [[2018 Paris–Nice|Parīze—Nica]] daudzdienu sacensībās. Iesācis pēdējo posmu 37 sekundes aiz sacensību līdera [[Saimons Jeitss|Saimona Jeitsa]] (**') kopvērtējuma sestajā vietā, Solers posma vidusdaļā kopā ar tautieti Davidu de la Krusu (**') veica uzbrukumu, noķerot atrāvienā esošo [[Omars Fraile|Omaru Fraili]] (**') un trijatā līdz Nicai noturot nepieciešamo pārsvaru pār sekotājiem. De la Krusam un Frailem sadalot posma uzvarētāja laurus, Solers finišēja trešais, iegūstot četras bonusa sekundes finišā papildu trijām starpfinišā iegūtajām un ar 35 sekunžu atstarpi līdz Jeitsam un citiem kopvērtējuma pretendentiem pietika, lai Solers gūtu uzvaru ar četru sekunžu pārsvaru pār Jeitsu.

2021. gada augustā paziņoja par pievienošanos ** komandai.

## Atsauces

## Ārējās saites
Eisaku Sato

**Eisaku Sato** (, *Satō Eisaku*; dzimis , miris ) bija japāņu politiķis.

39. Japānas premjerministrs (1964—1972), otrs visilgāk šajā amatā bijušais cilvēks, kā arī pirmais Japānas premjerministrs, kas dzimis 20. gadsimtā. Sato ir vienīgais japānis, kas saņēmis Nobela miera prēmiju. Pirms kļūšanas par premjerministru ieņēmis dažādus amatus valdībā. Viņa brālis Nobusuke Kiši arī bijis Japānas premjerministrs.

## Ārējās saites

*
Šveices Federālais tehnoloģiju institūts Cīrihē

**Šveices Federālais tehnoloģiju institūts Cīrihē** jeb **Federālā tehniskā augstskola Cīrihē** (, ***ETH Zurich***) ir zinātnes, tehnoloģiju, inženierijas un matemātikas universitāte Cīrihē, Šveicē. Bieži tiek ierindots starp pasaulē labākajām universitātēm tehniskajās jomās. Nobela prēmija tikusi piešķirta 21 cilvēkam, kas studējuši vai strādājuši universitātē, tai skaitā Albertam Einšteinam.

## Vēsture
1854. gadā Šveices federālā valdība nolēma dibināt Federālo Politehnisko skolu (*Eidgenössische polytechnische Schule*) Cīrihē, lai apmācītu inženierus un zinātniekus, kā arī lai šis būtu kā zinātnes un tehnoloģiju nacionālais izcilības centrs. 
1908. gadā Šveices Federālais politehnikums ieguva tiesības piešķirt zinātņu doktora grādu, bet 1911. gadā to pārdēvēja par Federālo tehnisko augstskolu (ETH).  

## Atsauces

## Ārējās saites

*
Lielais Ķīļa miglājs

thumb|upright=1.2|Lielais Ķīļa miglājs
**Lielais Ķīļa miglājs** (**NGC 3372**) ir liels miglājs, kas atrodas Kuģa Ķīļa zvaigznājā.

Atrodas aptuveni 6500—10 000 gaismas gadu attālumā no Zemes. Tajā atrodas spožākā zvaigzne Piena Ceļa galaktikā *[[WR 25]]*. Viens no lielākajiem difūzajiem miglājiem mūsu debesīs. Lai arī ir četras reizes lielāks un arī daudz spožāks par Oriona miglāju, šis ir mazāk zināms, jo atrodas dienvidu pusē. 1752. gadā miglāju atklāja Nikolā Lakaijs.

## Ārējās saites

* Visuma atlants
Tīrumi

**Tīrumi** ir ciems Bauskas novada Svitenes pagastā. Atrodas pagasta centrālajā daļā 1,6 km no pagasta centra Svitenes, 22,7 km no novada centra Bauskas un 92,1 km no Rīgas.

Apdzīvotā vieta atrodas pie autoceļa V1033 (Pilsrundāle–Svitene–Klieņi).

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Virsīte

**Virsīte** ir ciems Bauskas novada Svitenes pagastā. Atrodas pagasta dienvidos 5,2 km no pagasta centra Svitenes, 20,7 km no novada centra Bauskas un 87,5 km no Rīgas.

Apdzīvotā vieta atrodas pie autoceļa V1030 (Saulaine–Virsīte–Svitene–Senči), Virsītes upes krastos. Veidojusies ap Virsītes (*Wirsiten*) pusmuižu.

## Atsauces
Galzemji

**Galzemji** ir ciems Bauskas novada Viesturu pagastā. Atrodas pagasta centrālajā daļā 4,9 km no pagasta centra Bērsteles, 17,4 km no novada centra Bauskas un 84,0 km no Rīgas.

Apdzīvotā vieta atrodas pie autoceļa V1002 (Dzirnieki–Pilsrundāle), Kapupes krastos.

## Atsauces
Grāvendāle

**Grāvendāle** ir ciems Lielupes kreisajā krastā Bauskas novada Viesturu pagastā. Atrodas pagasta ziemeļaustrumos 11,3 km no pagasta centra Bērsteles, 18,6 km no novada centra Bauskas un 73,0 km no Rīgas.

## Vēsture
Apdzīvotā vieta veidojusies vēsturiskās Grāvendāles muižas (*Gut Grafental*) centrā. Vietvārds kā Grāfentāle pirmoreiz pieminēts 15. gadsimta lēņa dokumentos, 1683. gadā pirmoreiz sastopams *Grawenthal*.

Zeme pēc 13. gadsimta kariem un sekojošajiem sirojumiem bija mazapdzīvota, un 15. gadsimta vidū, kad tika būvēta Bauskas pils un apkaime nodrošināta pret iebrukumiem, parādījās jauni ienācēji, spriežot pēc vietvārdu dažādības, lībieši, latvieši un lietuvieši. 

1840. gadā Grāvendālē sāka skolot pirmos skolēnus muižas rijā, 1875. gadā tai atrada jaunu ēku. 1880. gados skolai uzbūvēja jaunu mūra namu, kurā mācījās arī Mežotnes bērni. 1890.-1936. gadā par skolotāju un skolas pārzini strādāja Atis Maturs, kurš bija arī novadpētnieks un folkloras vācējs. Latviskošanas politikas dēļ skolu 1938. gadā pārdēvēja par Pārupes pamatskolu.

Līdz 1894. gadam pastāvēja atsevišķs Grāvendāles pagasts, kuru tad pievienoja Mežotnes pagastam.

## Atsauces
Vairogi (Viesturu pagasts)

**Vairogi** ir ciems Bauskas novada Viesturu pagastā. Atrodas pagasta centrālajā daļā 3,1 km no pagasta centra Bērsteles, 20,1 km no novada centra Bauskas un 73,9 km no Rīgas.

Apdzīvotā vieta atrodas netālu no autoceļu V1002 (Dzirnieki–Pilsrundāle) un V1054 (Dimzas–Vircava–Vairogs) krustojuma, pie Kapupes ietekas Svitenē.

## Atsauces
Dzirnupīte (Īslīces pieteka)

**Dzirnupīte** (arī **Dzirnupe**) ir Īslīces kreisā krasta pieteka Bauskas novadā.

Izteka pie Vecrundāles. Tek ziemeļu virzienā, lejtecē gar Rundāles pils kompleksa austrumu pusi. Ietek Īslīcē netālu no Rundāles pils. Dzirnupīti lejtecē šķērso valsts autoceļš V1031 (Pilsrundāle–Ādžūni).

## Atsauces
Mazplānīte

**Mazplānīte** ir Īslīces kreisā krasta pieteka Bauskas novadā.

Izteka uz dienvidaustrumiem no Ādžūniem. Tek ziemeļu virzienā. Ietek Īslīcē uz austrumiem no Švirkales. Mazplānīti šķērso valsts autoceļš V1028 (Bauska–Bērzi–Ādžūni–Lietuvas robeža). Tās krastos atrodas Airītes.

## Atsauces
Melnupīte (Īslīces pieteka)

**Melnupīte** () ir īslīces kreisā krasta pieteka Lietuvā, kā arī Bauskas novadā.

Izteka Lietuvas teritorijā, uz austrumiem no Pakrojas rajona pašvaldības Steigviļu (*Steigviliai*) ciema. Tek ziemeļu virzienā. Šķērso Latvijas valsts robežu starp Ādžūniem un Žeimeli. Ietek Īslīcē augšpus Pilsrundāles. Melnupīti šķērso Lietuvas autoceļš KK209 (Jonišķi - Pasvale), kā arī Latvijas valsts autoceļi V1028 (Bauska–Bērzi–Ādžūni–Lietuvas robeža), V1030 (Saulaine–Virsīte–Svitene–Senči) un V1031 (Pilsrundāle–Ādžūni). Melnupītes krastos atrodas Vecrundāle.

## Atsauces
Padegu strauts

**Padegu strauts** ir Īslīces labā krasta pieteka Bauskas novadā uz dienvidrietumiem no Viesturiem. Tek rietumu-dienvidrietumu virzienā. Ietek Īslīcē augšpus Melanšu kapiem. 

## Atsauces
Upele

**Upele** ir Sesavas labā krasta pieteka Jelgavas un Bauskas novados.

Izteka pie pašas valsts robežas, uz dienvidaustrumiem no Lielsesavas. Tek ziemeļu virzienā, paralēli Sesavai rietumos. Lielākā pieteka - Žibārtu grāvis. Ietek Sesavā pie Mazlaukiem. Upeli šķērso valsts autoceļi V1033 (Pilsrundāle–Svitene–Klieņi), P103 (Dobele–Bauska) un V1054 (Dimzas–Vircava–Vairogs). Tās krastos atrodas Klāvi.

## Atsauces
Virsīte (upe)

**Virsīte** () ir Svitenes labā krasta pieteka Lietuvā un Bauskas novadā.

Izteka Lietuvas teritorijā, pie Pakrojas rajona pašvaldības Gegedži (*Gegiedžiai*) ciema uz ziemeļrietumiem no Linkuvas. Tek ziemeļu virzienā. Šķērso valsts robežu uz dienvidiem no Virsītes. Ietek Svitenē Svitenes ciemā. Virsīti šķērso Lietuvas valsts autoceļš KK209 (Jonišķi - Pasvale), kā arī Latvijas valsts autoceļi V1030 (Saulaine–Virsīte–Svitene–Senči) un V1033 (Pilsrundāle–Svitene–Klieņi). Virsītes krastos atrodas Daugaļoņi (*Daugalioniai*), Grikpedži (*Grikpėdžiai*), Mažuči (*Mažučiai*) un Kaireļi (*Kaireliai*) Lietuvā, kā arī Virsīte un Svitene Latvijā.

## Atsauces
Žibārtu grāvis

**Žibārtu grāvis** ir Upeles labā krasta pieteka Jelgavas un Bauskas novados.

Izteka netālu no valsts robežas, uz dienvidaustrumiem no Klāviem. Tek ziemeļu virzienā. Ietek Upītē pie Pilnzābaku mājām. Žibārtu grāvi šķērso valsts autoceļi V1033 (Pilsrundāle–Svitene–Klieņi) un P103 (Dobele–Bauska).

## Atsauces
Karogs (nozīmju atdalīšana)

**Karogs** var būt:
* Karogs — valsts simbols;
* "Karogs" — Jāzepa Vītola kora dziesma (1923);
* "Karogs" — literatūras žurnāls (1940—2010);
* "Karogs" — grupas "Linga" dziesma (1991).
Karogs (žurnāls)

**Karogs** bija latviešu literatūras žurnāls, kas iznāca no 1940. līdz 2010. gadam.

## Vēsture
Literatūras un mākslas mēnešrakstu "Karogs" nodibināja pēc Latvijas okupācijas Otrā pasaules kara laikā. Tā pirmais numurs iznāca 1940. gada septembrī, tā galvenais redaktors bija rakstnieks Andrejs Upīts, redakcijā strādāja arī Vilis Lācis, Jūlijs Lācis, Žanis Spure un Arvīds Grigulis. Žurnālā popularizēja PSRS rakstnieku daiļradi un sociālistiskā reālisma metodi. Žurnāls iznāca reizi mēnesī līdz 1941. gada jūlijam.

Kad Latviju okupēja nacistiskās Vācijas karaspēks, žurnāls neregulāri iznāca Krievijā ar apakšnosaukumu "**Literatūras almanahs**". 1945. gada sākumā tas atkal sāka iznākt Latvijā, līdzās A. Upītim un V. Lācim redakcijā strādāja arī Jānis Sudrabkalns, Fricis Rokpelnis, Anna Sakse, Jūlijs Vanags un Kārlis Kraujiņš.

Pēc A. Upīša žurnāla redaktors bija Ignats Muižnieks (1946-1948), Andrejs Balodis (1948-1964), Andris Vējāns (1967-1989), Māra Zālīte (1989-2000),  Māris Čaklais (2001-2003). No 2003. gada līdz žurnāla darbības izbeigšanai 2010. gadā galvenā redaktore bija literatūrkritiķe un tulkotāja Ieva Kolmane.

## Atsauces

## Ārējās saites
* Berelis, Guntis. Cienījama vecuma "Karogs" (2010)